nvidia/miracl-vision huggingface dataset:
Fransisko Saveri

Fransisko Saveri (jina asili: Francisco de Jasso y Azpilicueta; Javier, Navarra, leo nchini Hispania, 7 Aprili 1506 - kisiwa cha Shangchuan, China, 3 Desemba 1552) alikuwa padri wa Shirika la Yesu, ambalo alichangia kulianzisha pamoja na Ignas wa Loyola. Baadaye, akisukumwa na hamu yenye ari ya kueneza Injili, alimtangaza Kristo kwa bidii katika nchi nyingi za Ulaya, Afrika na Asia hata akawa kati ya wamisionari maarufu zaidi ya historia ya Kanisa. Baada ya kuwahubiria makabila mengi ya India, visiwa vya Maluku na vinginevyo, huko Japani aliongoa watu wengi kwenye imani ya Ukristo akafa hatimaye karibu na China bara, ameishiwa nguvu na maradhi na kazi nyingi. Alitangazwa na Papa Paulo V kuwa mwenye heri tarehe 25 Oktoba 1619, halafu Papa Gregori XV akamtangaza mtakatifu tarehe 12 Machi 1622. Anaheshimiwa na Waanglikana na Walutheri pia. Sikukuu yake huadhimishwa tarehe ya kifo chake Ee Mungu wa mataifa yote ya dunia, uukumbuke umati wa Wapagani ambao, ingawa waliumbwa kwa sura yako, hawajakufahamu wewe wala kifo cha Mwanao Yesu Kristo, mwokozi wao. Fanya kwamba, kwa sala na kazi za Kanisa lako takatifu, wakombolewe kutoka ushirikina wote na utovu wa imani wakaletwe kwenye ibada zako. Kwa njia ya yule uliyemtuma awe ufufuo na uzima wa watu wote, huyo Mwanao Yesu Kristo, Bwana wetu.
Monika

Monika (Tagaste, Numidia, leo Algeria 332 - Ostia, kitongoji cha Roma, Italia, 387) alikuwa mwanamke wa kabila la Kiafrika la Waberberi ambaye aliolewa mapema na Patricius, afisa wa Dola la Roma, akamzalia watoto, mmojawao Agostino wa Hippo. Kwa ajili ya uongofu wake alisali sana na kutoa machozi mengi mbele ya Mungu hadi akasikilizwa. Ndipo alipopotewa na hamu ya kuishi akatamani tu kwenda mbinguni akafariki dunia kabla hajarudi Afrika . Ni maarufu hasa kutokana na sifa alizomwagiwa mwanae huyo katika kitabu cha Maungamo (Confessiones). Anaheshimiwa na madhehebu mbalimbali ya Ukristo kama mtakatifu, hasa tarehe 27 Agosti au 4 Mei.
Maria wa Bethania

Umwilisho • Utoto wa Yesu • UbatizoArusi ya Kana • Utume wa Yesu • Mifano ya Yesu • Miujiza ya YesuKugeuka sura • Karamu ya mwisho • Msalaba wa Yesu • Maneno sabaKifo cha Yesu • Ufufuko wa YesuKupaa mbinguni • Ujio wa piliInjili • Majina ya Yesu katika Agano Jipya • Yesu kadiri ya historia • Tarehe za maisha ya Yesu • Kristolojia Wayahudi • Kiaramu • Bikira Maria • Yosefu (mume wa Maria) • Familia takatifu • Ukoo wa Yesu • Ndugu wa Yesu • Yohane Mbatizaji Mitazamo katika Agano Jipya · Mitazamo ya Kikristo • Mitazamo ya Kiyahudi • Mitazamo ya Kiislamu • Yesu katika sanaa Maria wa Bethania (jina lake kwa Kiebrania מִרְיָם, Miryām, kwa Kiaramu מרים, Maryām, kwa Kigiriki Μαρία, Maria) alikuwa mwanamke wa Bethania, kitongoji cha Yerusalemu, katika karne ya 1. Ndugu zake walikuwa Martha na Lazaro wa Bethania, ambao wote Yesu alifurahia urafiki wao hasa alipohiji kwenda Yerusalemu. Wanaheshimiwa na Wakristo wengi kama watakatifu. Sikukuu yao inaadhimishwa pamoja tarehe 29 Julai au 4 Juni, kadiri ya madhehebu. Anajulikana hasa kutokana na Injili, kwa namna ya pekee Injili ya Luka (10:38-42) na Injili ya Yohane (11; 12:1-8), katika Agano Jipya ndani ya Biblia ya Kikristo. Humo anaonekana mwenye silika ya utulivu na imani kwa Yesu Kristo, ambaye alipendezwa sana na usikivu wake wakati alimfundisha ameketi chini karibu na miguu yake, kama ilivyokuwa kawaida ya wanafunzi wa dini ya Kiyahudi, ingawa wakati huo wanaume tu walikubalika.
Martha wa Bethania

Umwilisho • Utoto wa Yesu • UbatizoArusi ya Kana • Utume wa Yesu • Mifano ya Yesu • Miujiza ya YesuKugeuka sura • Karamu ya mwisho • Msalaba wa Yesu • Maneno sabaKifo cha Yesu • Ufufuko wa YesuKupaa mbinguni • Ujio wa piliInjili • Majina ya Yesu katika Agano Jipya • Yesu kadiri ya historia • Tarehe za maisha ya Yesu • Kristolojia Wayahudi • Kiaramu • Bikira Maria • Yosefu (mume wa Maria) • Familia takatifu • Ukoo wa Yesu • Ndugu wa Yesu • Yohane Mbatizaji Mitazamo katika Agano Jipya · Mitazamo ya Kikristo • Mitazamo ya Kiyahudi • Mitazamo ya Kiislamu • Yesu katika sanaa Martha wa Bethania (jina lake kwa Kiebrania na Kiaramu ni מַרְתָּא, Martâ, kwa Kigiriki Μαρθα, Martha) alikuwa mwanamke wa Bethania, kitongoji cha Yerusalemu, katika karne ya 1. Ndugu zake walikuwa Maria na Lazaro wa Bethania, ambao wote Yesu alifurahia urafiki wao alipokuwa akihiji kwenda Yerusalemu. Wanaheshimiwa na Wakristo wengi kama watakatifu. Sikukuu yao inaadhimishwa pamoja tarehe 29 Julai au 4 Juni, kadiri ya madhehebu. Anajulikana hasa kutokana na Injili, kwa namna ya pekee Injili ya Luka (10:38-42) na Injili ya Yohane (11), katika Agano Jipya ndani ya Biblia ya Kikristo. Humo anaonekana mwenye silika ya utendaji na imani kwa Yesu Kristo, ambaye alipendezwa na ukarimu wake, pamoja na kumuonya azingatie kwanza kilicho muhimu pekee, yaani kusikiliza Neno la Mungu. Kisha kumkiri Yesu kuwa Kristo, Mwana wa Mungu aliyekuja ulimwenguni, alishuhudia alivyomfufua kaka yake Lazaro siku nne baada ya kifo chake. Maneno yake kwa Yesu yalikuwa haya: "Bwana, kama ungalikuwapo hapa, ndugu yangu hangalikufa. Lakini hata sasa najua ya kuwa yoyote utakayomwomba Mungu, Mungu atakupa... Naam, Bwana, mimi nimesadiki ya kwamba wewe ndiwe Kristo, Mwana wa Mungu, yule ajaye ulimwenguni"
Marine Le Pen

Marine Le Pen (amezaliwa Neuilly-sur-Seine, 5 Agosti 1968) ni mwanasiasa wa Ufaransa. Binti mdogo wa Jean-Marie Le Pen, alifanya kazi kama mwanasheria kati ya miaka 1992 na 1998, mwanachama wa Bunge la Ulaya tangu mwaka 2004, rais wa chama cha kisiasa cha Front National tangu tarehe 16 Januari 2011.
Nuksi

Nuksi (pia: Nuhusi) ni hali ya kutokuwa na bahati katika maisha au kutofanikiwa katika masuala fulanifulani (lakini si rasmi kwa sababu ipo kama imani tu). Pia, hutumika mitaani katika hali ya kutaniana au kuelezana kwa namna fulani. Kwa mfano kila ukifanya jambo fulani usifanikiwe, basi mwingine anatokea na kusema "una nuksi" ndiyo maana hufanikiwi.
Gabriel Zubeir Wako

Gabriel Zubeir Wako (kwa Kiarabu: غبرايل زوبير واكو; alizaliwa Mboro, Sudan, tarehe 27 Februari 1941) ni askofu mkuu wa Kanisa Katoliki aliyechunga jimbo kuu la Khartoum, Sudan. Alipata upadirisho tarehe 21 Julai 1963, akawa askofu wa jimbo la Wau mwaka 1974, halafu askofu mkuu wa Khartoum mwaka 1981. Gabriel Zubeir Wako aliteuliwa na Papa Yohane Paulo II kuwa kardinali-padri wa parokia ya Sant'Atanasio a Via Tiburtina' tarehe 21 Oktoba 2003. Ni kati ya makardinali walioshiriki uchaguzi wa Papa Benedikto XVI mwaka 2005 na wa Papa Fransisko mwaka 2013. Kardinali Zubeir Wako alinusurika kuuawa wakati wa kuadhimisha Misa ya Jumapili tarehe 10 Oktoba 2010.  Tarehe 10 Desemba 2016 aling'atuka na kurithiwa na Askofu Mwandamizi Michael Didi Adgum Mangoria.
Juan Diego

Juan Diego Cuauhtlatoatzin (yaani Yohane Diego Anayesema-kama-tai, 1474 hivi - 30 Mei 1548) ni kati ya Wakristo wa kwanza wa Mexico. Mlei huyo ni maarufu hasa kwa kusadikiwa kwamba alitokewa na Bikira Maria akiwa na sura ya chotara. Mwenye imani safi sana, kwa unyenyekevu na ari yake alifanya pajengwe patakatifu kwa heshima ya Bikira Maria wa Guadalupe katika mlima Tepeyac karibu na Mji wa Mexiko, alipokuwa ametokewa na ambapo hatimaye alifariki dunia kitakatifu. Njozi hiyo ilifuatwa haraka sana na wongofu wa Waindio wenzake milioni 8 wa nchi hiyo ambao walibatizwa kati ya mwaka 1532 na 1538. Papa Yohane Paulo II alimtangaza mwenye heri mwaka 1990, halafu 2002 akamtangaza mtakatifu, wa kwanza kati ya wakazi asili ya Amerika. Sikukuu yake inaadhimishwa tarehe 9 Desemba. Documentos indígenas Documentos mestizos
Akershus

Akershus ni moja kati ya jimbo huko nchini Norwei. Limepakana na baadhi ya majimbo mengine kama vile Hedmark, Oppland, Buskerud, Oslo na Østfold. Pia ina mpaka mfupi uliokaribiana na mpaka wa nchi ya Sweden (Värmland). Akershus ni jimbo la pili kwa ukubwa na idadi ya wakazi baada ya Oslo, likiwa na zaidi ya wakazi nusu milioni. Jimbo limepewa jina kufuatana na Ngome ya Akershus. Ngazi ya utawala ya jimboni hapa ipo mjini Oslo, ambapo si moja ya sehemu ya jimbo hili. Akershus ina jumla ya manispaa 22:
Westgate

Westgate ni jumba la biashara ya jumla la lililopo mtaa wa Westlands, Nairobi, Kenya.
Jumba la AACC, Nairobi

Jumba la AACC ni jumba la mikutano na la ofisi. Liko katika eneo la Westlands, Nairobi, Kenya. Liko mkabala wa jumba la Safaricom.
Aust-Agder

Aust-Agder ilikuwa moja kati ya Majimbo ya Norwei (fylke), ikipakana na Telemark, Rogaland, na Vest-Agder. Kunako mwaka wa 2002, kulikuwa na wakazi takriban 102,945, ambayo ni 2.2% ya jumla ya idadi ya wakazi wa nchini Norwei. ILikuwa na kilomita za mraba zupatazo 9,212 (3,557 sq mi). Kitovu cha utawala wa jimboni hapa kilikuwa mjini Arendal. Jimbo, ambalo lilikuwa katika pwani ya Skagerrak, lilitoka Gjernestangen hadi Risør hadi Kvåsefjorden hadi Lillesand. Sehemu za ndani za maeneo yake ni pamoja na Setesdalsheiene na Austheiene. Takriban 77% ya wakazi wake walikuwa wanaishi katika eneo la pwani, ambapo ndipo kuna ujenzi mkubwa kabisa. Utalii ni muhimu mjini hapa, kama jinsi ilivyo Arendal na miji mingine ya pwani ni vivutio maarufu. Jimbo hili lilijumuisha kisiwa cha Tromøy, Justøya, na Sandøya. Ndani ya jimbo lilijumuisha wilaya ya Setesdal, kupitia mto Otra unaomwagikia baharini. Baada ya kuunganisha na Vest-Agder, jimbo linaitwa Agder
Buskerud

Buskerud ni moja kati ya Majimbo ya Norwei. Jimbo limepakana na Akershus, Oslo, Oppland, Sogn og Fjordane, Hordaland, Telemark, na Vestfold. Ofisi ya utawala ya jimboni hapa ipo mjini Drammen. Buskerud inaanzia kutoka Hurum katika Oslofjord hadi katika milima ya Halling na Hardanger. Kikawaida jimbo hugawanyika katika wilaya za zamani. Ambazo ni Eiker, Ringerike, Numedal na Hallingdal. Hønefoss ni wilaya kuu ya Ringerike.Upande wake wa magharibi ni milima na mabonde Uwanda wa misitu na ya juu, malisho ya nyasi; sehemu yake ya mashariki ina bonde tambarare na maziwa mengi na mito. Tyrifjorden na Krøderen ni miongoni mwa maziwa makubwa. Numedalslågen, ziwa la tatu ambalo ni refu sana nhini Norwei, linanza mjini Hordaland, linapitia Buskerud hadi Vestfold ambapo inakutana na bahari, wakati mto Begna unamwagikia katika ziwa Sperillen.
Majina ya kisayansi

Majina ya kisayansi ni majina rasmi katika matawi mbalimbali ya sayansi yanayotumia mara nyingi lugha ya Kilatini, lakini pia maneno kutoka Kiyunani. Chanzo cha majina ya kisayansi ya kisasa kinapatikana katika Ulaya ya zama za mwamko (kwa Kiing. renaissance). Katika kipindi hicho pamoja na karne zilizofuata misingi ya mfumo wa sayansi ya kisasa ulitokea. Wakati ule lugha ya elimu kote Ulaya ilikuwa Kilatini ambacho kilikuwa lugha ya Roma ya Kale iliyoendelea kutumiwa kama lugha ya dini, sayansi na elimu kwa jumla. Pamoja na Kilatini wataalamu wengi wa Ulaya walijifunza pia Kigiriki cha Kale ambacho ilikuwa lugha siyo tu ya Agano Jipya lakini pia lugha ya vitabu vya kale vilivyosomwa upya ambamo watu walijifunza upya elimu ya zamani iliyosahauliwa kiasi katika karne zilizofuata. Kutokana na misingi hiyo vyanzo vya mapatano kuhusu istilahi na majina ya kisayansi vilitumia lugha ya Kilatini pamoja na maneno mengi ya Kigiriki. Ushuhuda wake ni majina ya sayansi kwa lugha nyingi: Mifano mashuhuri ni kitabu cha "Species Plantorum" (Aina za mimea) cha Carl Linne kilichoandikwa kwenye mwaka 1753 kwa Kilatini na kuwa msingi wa uainishaji wa kisayansi katika biolojia hadi leo. Utaratibu wa uainishaji wa wanyama na mimea ulioanzishwa na Carl Linnaeus unaendelea kufuatwa hadi leo, hivyo kila mmea au mnyama anapewa jina la kisayansi yenye sehemu mbili: sehemu ya kwanza inataja jenasi na sehemu ya pili spishi. Kwa kawaida jina la mnyama linafuatwa na jina la ukoo (au kifupi chake cha herufi kadhaa) la mtaalamu aliyewahi kueleza spishi hiyo katika maandiko ya kisayansi, pamoja na mwaka ambapo makala yake imetolewa. Jina la mmea linafuatwa na kifupi cha herufi moja au kadhaa cha jina la mtaalamu bila mwaka. Majina ya jenasi na spishi huandikwa kwa mlazo na lile la jenasi linaanzia na herufi kubwa
Agatha mfiadini

Agatha (jina hilo la Kigiriki lina maana ya "Mwema") alikuwa bikira wa Catania, Sicilia, leo nchini Italia (230 - 251) aliyefia dini ya Ukristo, akitunza hivyo safi mwili wake na imani yake sawia kumshuhudia ujanani Kristo kuwa Bwana katika dhuluma ya kaisari Decius. Tangu kale anaheshimiwa na Kanisa Katoliki na Waorthodoksi kama mtakatifu, hasa tarehe 5 Februari ambayo ndiyo sikukuu yake.
Wakarmeli Peku

Wakarmeli Peku (kwa Kilatini Ordo Fratrum Discalceatorum B. Mariae V. de Monte Carmelo, kifupi O.C.D.) ni watawa wa Kanisa Katoliki wanaofuata urekebisho wa shirika la Wakarmeli ulioanzishwa na Teresa wa Yesu katika karne ya 16 huko Hispania. Upande wa wanaume alisaidiwa na Yohane wa Msalaba. Mbali ya waanzilishi hao wawili, shirika lilizaa mwalimu wa Kanisa mwingine, Teresa wa Mtoto Yesu katika karne ya 19. Kwa jumla hao watatu wanatazamwa kuwa viongozi bora kuhusu kuzama katika sala na maisha ya kiroho kwa jumla. Pia shirika lilizaa watakatifu na wenye heri wengi. Mwishoni mwa mwaka 2005 shirika lilikuwa na nyumba 572 zenye watawa 4067, (kati yao mapadri 2655).
Jean-Auguste-Dominique Ingres

Jean-Auguste-Dominique Ingres (29 Agosti 1780 - 14 Januari 1867) alikuwa mchoraji kutoka Ufaransa. Pia alikuwa profesa wa sanaa katika Chuo cha Sanaa Nzuri (École des Beaux-Arts) mjini Paris. Yeye ilipatiwa tuzo la Medali ya Heshima (Légion d'honneur) na alikuwa ni mwanachama wa Taasisi ya Ufaransa (Institut de France).
Hedmark

Hedmark ilikuwa moja kati ya majimbo ya Norwei, likipakana na Sør-Trøndelag, Oppland na Akershus. Ngazi ya utawala ya jimbo hili ilikuwa mjini Hamar. Hedmark ilikuwa upande wa kaskazini-mashariki mwa sehemu ya Østlandet, sehemu ya kusini ya jimbo. Ilijumuisha sehemu ndefu ya mipaka ya Uswidi, Jimbo la Dalarna na Jimbo la Värmland. Maziwa makubwa jimboni humo ni Femunden na Mjøsa. Pia ilijumuisha sehemu za Glomma. Kijiografia, Hedmark iliwahi kugawanyika katika maeneo yafuatayo: Hedemarken, mashariki mwa Mjøsa, Østerdalen, kaskazini mwa Elverum, na Glåmdalen, kusini mwa Elverum. Hedmark na Oppland yalikuwa majimbo pekee nchini Norwei ambayo hayana ukanda wa pwani. Hedmark pia ilishawahi kuandaa baadhi ya mashindano ya 1994 Winter Olympic Games. Jimboni humo miji mashuhuri ilikuwa pamoja na Hamar, Kongsvinger, Elverum na Tynset. Hedmark ni moja kati maeneo ambayo hayakujengwa sana nchini Norwei, jinsi ilivyo nusu ya wakazi wake wanaishi katika maeneo ya vijijini. Uwingi wa watu hutazamwa sana kule katika maeneo ya matajiri ambapo ni Mjøsa na pande zingine za kusini-mashariki
Hordaland

Hordaland ni moja kati ya Majimbo ya Norwei. Jimbo hili limepakana na Sogn og Fjordane, Buskerud, Telemark na Rogaland. Hordaland ni jimbo la tatu kwa ukubwa baada ya Akershus na Oslo kw idadi ya wakazi. Ngazi ya utawala ya mjini jimboni hapa ipo mjini Bergen. Kabla ya 1972, jiji la Bergen lilikuwa na jimbo lake lenyewe mbali na Hordaland. Hordaland (Kinorse cha Kale: Hǫrðaland) ni jina la dini ya kale ambayo ilifufuliwa upya katika kipindi cha sasa. Elementi ya kwanza ni wingi wa umilikishi wa hǫrðar, jina la kabila la kale la Wagermaniki. Elementi ya mwisho ni land ambayo ina maana ya "nchi" au "kanda". Hadi 1919 jina la jimbo lilikuwa Søndre Bergenhus amt ambapo ilimaanisha "(upande wa) kusini (mwa) Bergenhus amt". (Bergenhus amt ya kale ilianzishwa mnamo 1662 na iligawanywa mnamo 1763.) Ngao ilikubali rasmi mnamo tar. 1 Desemba 1961
Møre og Romsdal

Møre og Romsdal ni moja kati ya Majimbo ya Norwei. Jimbo lipo katika moja ya sehemu za kaskazini mwa Magharibi mwa Norwei. Limepakana na jimbo la Sør-Trøndelag, Oppland na Sogn og Fjordane. Makao makuu ya jimbo yapo mjini Molde, wakati Ålesund ina-simama kama jiji kubwa. Møre og Romsdal jumla imegawanyika katika manispaa 36:
Klelia Barbieri

Klelia Barbieri (kwa Kiitalia Clelia Barbieri; Bologna, 13 Februari 1847 - San Giovanni in Persiceto, 13 Julai 1870) alikuwa msichana wa Italia aliyeshughulikia mema ya kiroho ya wasichana wenzake akaanzisha jumuia ya wanawake waliojiweka wakfu kwa Mungu, ambayo baadaye ikawa shirika la Masista Waminimi wa Bikira Maria wa Mateso ambao wawajibike hasa kwa wale fukara na wenye kuhitaji zaidi. Anahesabiwa kuwa mwanamke mwanzilishi wa utawa mwenye umri mdogo kuliko wote. Alitangazwa na Papa Paulo VI kuwa mwenye heri tarehe 2 Oktoba 1968, halafu Papa Yohane Paulo II alimtangaza mtakatifu tarehe 9 Aprili 1989. Anaheshimiwa kama bikira hasa tarehe 13 Julai, ambayo ndiyo sikukuu yake. Klelia alizaliwa na Giuseppe Barbieri, aliyekuwa kibarua, na Giacinta Nannetti aliyetokea familia tajiri lakini alitengwa nayo alipoamua kuolewa na maskini huyo. Basda yake alizaliwa Ernista (1850). Baba yake alifariki wakati Klelia alipokuwa na umri wa miaka 8 tu, naye akawa anamsaidia mama kupata riziki, lakini pia alikazana kusali. Akiwa na miaka 14 Klelia alijiunga na kundi la makatekista kama msaidizi, akawa mapema kiongozi wake kwa uamuzi wa paroko, padri Gaetano Guido. Badala ya kukubali uchumba wa watu mbalimbali, aliendelea na maisha ya kitawa hata akaanzisha jumuia mpya tarehe 1 Mei 1868, alipokuwa na miaka 21 tu. Miaka miwili baadaye akafa kutokana na kifua kikuu tarehe 13 Julai 1870. Kwa sasa masista wake 294 wanaishi katika jumuia 36 nchini Italia, India, Tanzania na Brazil. Mwaka mmoja baada ya kifo chake, lilianza kutokea jambo la pekee sana ambalo linadumu hata leo, yaani watu kusikia sauti yake wakati wa sala za pamoja katika jumuia za masista wake, kufuatana na lugha zao, kikiwemo Kiswahili
Punda

Spishi 3, nususpishi 12: Punda ni wanyama wakubwa kiasi wa nusujenasi Asinus ya jenasi Equus katika familia Equidae wafananao na farasi mdogo. Spishi moja (Equus kiang), ambayo inatokea Asia, huitwa kiang'. Punda anayejulikana sana ni yule anayefugwa (Punda-kaya), lakini kuna punda porini pia. Watu huwatumia punda wafugwao kwa kubeba mizigo, kuvuta magari au kuwarakibu. Punda wanaweza kuzaliana na farasi lakini watoto wao (baghala au nyumbu) hawazai tena kwa kawaida.
Alexander Lukashenko

Alexander Lukashenko(amezaliwa tar. 30 Agosti 1954, mjini Kopys) tangu mwaka 1994, Rais wa Belarus. Mgombea aliyefaulu katika chaguzi zote nchini Belarusi tangu 1994.
Apolinari wa Ravenna

Apolinari wa Ravenna, mzaliwa wa Antiokia (Syria ya kale, leo Antakya, nchini Uturuki) alikuwa askofu wa kwanza wa mji huo wa Italia hadi alipouawa huko kwa ajili ya imani yake. Alitangaza kwa mataifa utajiri usiopimika wa Yesu Kristo na kama mchungaji mwema alitangulia kundi lake katika kumfuata . Kwa hiyo anaheshimiwa na Kanisa Katoliki na Waorthodoksi kama mtakatifu mfiadini. Sikukuu yake huadhimishwa tarehe 20 Julai.
Selena

Selena (jina la kuzaliwa Selena Quintanilla; Lake Jackson, 16 Aprili 1971 - Corpus Christi, Texas, 31 Machi 1995) alikuwa mwimbaji wa muziki aina ya Tejanopop. Mara nyingi huitwa "Malkia wa Tejano muziki".
Nordland

Nordland ni moja kati ya Majimbo ya Norwei. Jimbo lipo katika kanda ya Kaskazini mwa Norwei, imepakana na Troms kwa upande wa kaskazini, Nord-Trøndelag kwa upande wa kusini, Norrbottens län nchini Sweden kwa upande wa mashariki, Västerbottens län kwa upande wa kusini-mashariki, na Bahari ya Atlantiki (Bahari ya Norwei) kwa upande wa magharibi. Awali jimbo lilikuwa likijulikana kama Nordlandene amt. Makao makuu ya jimbo yapo mjini Bodø. Kisiwa cha barafu cha Jan Mayen kimekuwa chini ya Nordland tangu 1995. Katika upande wa kusini mwa Vega, limeorodheshwa na Unesco kati ya Urithi wa Dunia. Historia ya Nordland ni ngano kuhusu zawadi zitokanazo na bahari: Ni moja ya sehemu inayotoa mazalia mengi yanayotokana na bahari katika dunia na imekuwa ikitoa chakula tangu enzi za kale, bahari hiyohiyo inayotengeneza tabia-nchi ya wastani kuliko mahali popote pale katika eneo la barafu. Jimbo la Nordland lina jumla ya manispaa zipatazo 44 (ukitoa Jan Mayen):
Nord-Trøndelag

Nord-Trøndelag ("Trøndelag kaskazini") ni moja kati ya majimbo ya Norwei. Jimbo lipo upande wa kaskazini mwa Trøndelag. Na kwa mwaka wa 2010, jimbo lina wakazi takriban 131,555, inaifanya liwe jimbo la nne kwa uchache wa wakazi jimboni. Manispaa kubwa jimboni hapa ni pamoja na Stjørdal, Steinkjer—makao makuu wa jimbo, Levanger, Namsos na Verdal, Yote yakiiwa na idadi ya wakazi kati ya 21,000 na 12,000. Msingi wa uchumi katika jimbo hili hasa hutegemea huduma kadhaa zinazopatikana kwa viwanda, kilimo, samaki, umeme wa haidroliki na kadhalika. Jimbo lina mapato madogo sana kuliko jimbo lolote nchini humo. Nord-Trøndelag imegawanyika katika manispaa 23 baada ya Inderøy na Mosvik kuunganishwa mnamo 1 Januari 2012, na kuchukua jina la Inderøy.
Juanes

Juan Esteban Aristizábal Vásquez (amezaliwa Medellín, Kolombia, 9 Agosti 1972) ni mshindi wa Tuzo ya Grammy. Ni mwimbaji wa pop ambaye uchukuliwa icon dunia kutokana na mafanikio ya muziki wake katika lugha ya Kihispania.
Nguva

Familia 2, jenasi 3 na spishi 5: Nguva ni wanyama wakubwa wa oda Sirenia wanaoishi baharini. Hata hivyo ni mamalia wanaozaa watoto walio hai na kuwalisha kwa maziwa. Nguva huwa na mikono ya mbele na mkia wenye umbo la pembetatu. Wanaishi kwenye pwani za Bahari ya Hindi, Bahari ya Karibi, Afrika ya Magharibi na mto wa Amazonas. Wanaweza kufikia urefu wa mita 2.5 hadi 4 na uzito wa kg 1,500. Wanahatarishwa kutokana na uwindaji hivyo wanalindwa kila nchi. Jina la Kisayansi Sirenia linatoka na neno la Kigiriki Σειρῆνες Seirēnes. Neno la "nguva" pia ina maana ya mtu mwenye mwili wa mwanamke na mkia wa samaki kama sireni wa mitholojia ya Kigiriki. Hula manyasi ya bahari na mimea ya maji mingine. Ili kupata maelezo kuhusu masanduku ya uanapwa ya spishi angalia: Wikipedia:WikiProject Mammals/Article templates/doc.
Jagwa

Jagwa (kutoka Kireno: jaguar, Kisayansi: Panthera onca) au chui wa Amerika ni mnyama mbuai mkubwa kama chui anayeishi Amerika na aliye na manyoya ya manjano na madoa meusi. Kamusi za Kiswahili ama zinatofautiana kuhusu matumizi ya neno hili au hazieleweki au hazina neno kwa jambo linalojadiliwa.
Uwanja wa ndege wa Mtwara

Uwanja wa ndege wa Mtwara (IATA: MYW, ICAO: HTMT) ni kiwanja cha ndege cha Mtwara, Tanzania. {{#coordinates:}}: cannot have more than one primary tag per page
Oppland

Oppland ilikuwa moja kati ya Majimbo ya Norwei. Jimbo lilipakana na Sør-Trøndelag, Møre og Romsdal, Sogn og Fjordane, Buskerud, Akershus, Oslo na Hedmark. Ngazi ya utawala ya jimboni hapa ilikuwa mjini Lillehammer. Oppland pamoja na Hedmark ilikuwa moja kati ya majimbo pekee yaliyozungukwa na bandari nchini Norwei. Oppland ilienea kutoka maziwa Mjøsa na Randsfjorden hadi kuelekea katika milima ya Dovrefjell, Jotunheimen na Rondane. Jimbo hili liligawanyika katika wilaya za zamani, ambazo ni Gudbrandsdalen, Valdres, Toten, Hadeland na Land. Oppland ukubwa wake ulimujumuisha miji ya Lillehammer, Gjøvik, Otta na Fagernes, na milima miwili mirefu sana ya Norwei, ambayo ni Glittertind na Galdhøpiggen. Kuna majumba ya makumbusho kadhaa na vivutio vingine vilivyopo mjini Oppland na utalii ni pato muhimu sana kwa uchumi, Valdres na Gudbrandsdal huwa miongoni mwa vivutio mashuhuri sana. Gudbrandsdal imezunguka mto Gudbrandsdalslågen, na ina vijiji kama vile Øyer, Dovre na Dombås. Valdres inajumuisha eneo linaloanzia kutoka Jotunheimen hadi Bagn katika mto Begna. Ni sehemu mashuhuri sana kwa mchezo wa skiing na michezo mingine ya kipindi cha baridi. Mahali ambapo kuna wakazi wengi katika jimbo hili ni Beitostølen na Fagernes
Hosni Mubarak

Muhammad Hosni Said Mubarak (Ar. : محمد حسنى سيد مبارك ) b (4 Mei 1928 - 25 Februari 2020) alikuwa rais wa Misri kuanzia 14 Oktoba 1981 hadi 11 Februari 2011. Mubarak alikuwa mmoja wa watawala wenye mamlaka na nguvu zaidi kwenye eneo la Mashariki ya kati. Alifuata siasa ya rais mtangulizi Sadat aliyepatana amani na Israel. Utawala wake ulikuwa wa kidikteta. Mubarak alizaliwa na wakulima katika kijiji cha Kafr-El-Meselha kwenye mkoa wa Monufia ulioko Misri ya kaskazini. Baada ya shule alijiunga na jeshi la anga la Misri akawa rubani akasomeshwa kwenye vyuo vya kijeshi huko Umoja wa Kisovyeti. Baada ya vita ya siku sita akawa mkuu wa jeshi la anga la Misri. Mwaka 1975 aliteuliwa na rais wa Misri Anwar as Sadat kuwa makamu wa rais. Sadat aliuawa na Waislamu wenye itikadi kali mwaka 1981, hivyo Mubarak akawa rais mpya. Kuanzia 14 Oktoba 1981 alishika vyeo vya rais wa taifa hadi mwaka 2011. Kuanzia 25 Januari 2011 wananchi wa Misri walifanya maandamano dhidi ya utawala wake na tarehe 11 Februari Mubarak alijiuzulu na kumkabidhi makamu wake madaraka yote